pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.มนัญญา ติดตามนโยบายพัฒนาสหกรณ์การเกษตรม่วงสามสิบ จำกัด
วันพฤหัสบดีที่ 17 กันยายน 2563
รมช.มนัญญา ติดตามนโยบายพัฒนาสหกรณ์การเกษตรม่วงสามสิบ จํากัด
รมช.มนัญญา ติดตามนโยบายพัฒนาสหกรณ์การเกษตรม่วงสามสิบ จํากัด พร้อมเยี่ยมชมศูนย์กระจายสินค้า แหล่งรวบรวมผลผลิตคุณภาพดีจังหวัดอุบลราชธานี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วยนายพิเชษฐ์ วิริยะพาหะ อธิบดีกรมส่งเสริมสหกรณ์ และผู้บริหารกรมส่งเสริมสหกรณ์ เปิดเผยภายหลังติดตามงานนโยบายด้านการพัฒนาสหกรณ์ และเยี่ยมชมการดําเนินงานของสหกรณ์การเกษตรม่วงสามสิบ จํากัด ทั้งยังรับฟังปัญหาจากคณะกรรมการ และสมาชิกสหกรณ์ และได้มอบเงินสนับสนุนส่งเสริมรายได้ให้แก่กลุ่มอาชีพสมาชิกสหกรณ์ จํานวน 100,000 บาท ณ ตําบลม่วงสามสิบ อําเภอม่วงสามสิบ จังหวัดอุบลราชธานี ว่าเป็นสหกรณ์การเกษตรขนาดใหญ่ระดับอําเภอ มีสมาชิก 9,193 คน ทุนดําเนินงานกว่า 1,816 ล้านบาท ดําเนินธุรกิจหลักรวบรวมผลผลิตข้าวหอมมะลิจากเกษตรกรในพื้นที่ มีบทบาทสําคัญในการขับเคลื่อนนโยบายของรัฐบาลและส่งต่อความช่วยเหลือและดูแลชีวิตความเป็นอยู่ของชาวบ้านในอําเภอม่วงสามสิบ ดําเนินโครงการส่งเสริมการปลูกข้าวให้มีคุณภาพดี โดยเปิดรับสมัครสมาชิกที่สนใจเข้าร่วมโครงการ และจัดอบรมให้ความรู้กระบวนการผลิตเพื่อให้ได้ข้าวที่มีคุณภาพ และสหกรณ์จะรับซื้อในราคาที่สูงกว่าท้องตลาดตันละ 250 บาท นอกจากนี้สหกรณ์ยังทําหน้าที่เป็นจุดรวบรวมผลผลิตที่สําคัญของอําเภอม่วงสามสิบ จังหวัดอุบลราชธานี เพราะเป็นสถาบันเกษตรกรที่มีการบริหารจัดการอยู่ในระดับดีเด่นของจังหวัด และมีความเข้มแข็ง สามารถขับเคลื่อนเศรษฐกิจของชุมชน เป็นที่พึ่งในการประกอบอาชีพของเกษตรกรในอําเภอม่วงสามสิบและอําเภอใกล้เคียง
พร้อมกันนี้ รัฐมนตรีช่วยว่าการกระทรวงเกษตรและสหกรณ์ ได้กล่าวมอบนโยบาย และเยี่ยมชมศูนย์กระจายสินค้าสหกรณ์ที่ได้เข้าร่วมโครงการกับกรมส่งเสริมสหกรณ์ โดยได้ประสานเครือข่ายกับสหกรณ์ผู้ผลิตสินค้าจากจังหวัดต่างๆ ทั่วทุกภาค มีการแลกเปลี่ยนและซื้อขายสินค้าระหว่างกันในขบวนการสหกรณ์ อาทิ ข้าวสาร ผลไม้ สินค้าแปรรูป และสินค้าอุปโภคบริโภค เพื่อขยายช่องทางการจําหน่ายสินค้าคุณภาพดีจากสหกรณ์ต่างๆ ให้เข้าถึงผู้บริโภคเพิ่มมากขึ้น ทั้งนี้ สหกรณ์มีแผนขยายศูนย์กระจายสินค้าสหกรณ์ เพื่อเพิ่มประเภทของสินค้าให้หลากหลายและมีโครงการส่งเสริมการสร้างอาชีพเพื่อเพิ่มรายได้ให้กับสมาชิกในอนาคต
สหกรณ์การเกษตรม่วงสามสิบ จํากัด จดทะเบียนสหกรณ์ เมื่อวันที่ 23 ธันวาคม 2518 ประเภทสหกรณ์การเกษตร สหกรณ์ได้เจริญก้าวหน้ามาตามลําดับจนถึงปัจจุบันสหกรณ์ได้ดําเนินงานมาเป็นระยะเวลา 45 ปี มีสมาชิกทั้งหมด 9,193 คน สมาชิกร้อยละ 97% มีส่วนร่วมดําเนินธุรกิจกับสหกรณ์ ทั้งการฝากเงิน การขอสินเชื่อ การรวบรวมผลผลิตเพื่อนํามาขายให้กับสหกรณ์ มีการซื้อปัจจัยการผลิตทั้งปุ๋ย เมล็ดพันธุ์ และสินค้าอุปโภคจากสหกรณ์ ซึ่งสหกรณ์แห่งนี้มีทุนดําเนินงานกว่า 1,816 ล้านบาท และมีกําไรจากการดําเนินธุรกิจในปีที่ผ่านมา จํานวน 80,130,739.53 บาท สหกรณ์จะจัดสรรกําไรเป็นเงินปันผลเฉลี่ยคืนให้สมาชิกตามสัดส่วนที่สมาชิกมาร่วมทําธุรกิจกับสหกรณ์ ส่วนหนึ่งได้จัดเป็นสวัสดิการดูแลสมาชิกในยามเจ็บป่วย เสียชีวิต ประสบภัยพิบัติ และทุนการศึกษาบุตรของสมาชิก และยังได้จัดสรรกําไรเป็นทุนสาธารณะประโยชน์ให้กับชุมชนด้วย
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-กรมสรรพากรใช้อีเมล saraban@rd.go.th รับ-ส่ง หนังสือระหว่างส่วนราชการ ก้าวสู่รัฐบาลดิจิทัล
วันพฤหัสบดีที่ 17 กันยายน 2563
กรมสรรพากรใช้อีเมล saraban@rd.go.th รับ-ส่ง หนังสือระหว่างส่วนราชการ ก้าวสู่รัฐบาลดิจิทัล
กรมสรรพากรเน้น Digital Transformation นํา email “saraban@rd.go.th” มาใช้ในการรับ-ส่งหนังสือระหว่างกรมสรรพากรกับส่วนราชการตั้งแต่บัดนี้เป็นต้นไป เพื่อลดการใช้กระดาษ มุ่งสู่การเป็นองค์กรดิจิทัลเต็มรูปแบบ
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรได้ยกระดับการให้บริการภาครัฐในระบบดิจิทัลมาอย่างต่อเนื่อง โดยเฉพาะอย่างยิ่งนับตั้งแต่เกิดสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ได้มีการอํานวยความสะดวกให้แก่ผู้มาติดต่อราชการกับกรมสรรพากรผ่านช่องทางอิเล็กทรอนิกส์มากยิ่งขึ้น เช่น การสนับสนุนให้ผู้เสียภาษีทําธุรกรรมภาษีที่บ้าน TAX from Home การขอคัดสําเนาแบบแสดงรายการภาษีฯ การสร้าง Tax Literacy ให้ความรู้ภาษีผ่านการจัดสัมมนาออนไลน์ เป็นต้น ล่าสุดใช้ไปรษณีย์อิเล็กทรอนิกส์ (email address) กลาง ในชื่อโดเมน (domain name) saraban@rd.go.th ในการรับ-ส่งหนังสือระหว่างส่วนราชการ เพื่อส่งเสริมและสนับสนุนให้ส่วนราชการต่าง ๆ ติดต่อราชการกับกรมสรรพากรด้วยระบบอิเล็กทรอนิกส์ สอดคล้องกับแนวทางในการพัฒนารัฐบาลดิจิทัล ทําให้การให้บริการผู้เสียภาษี ผู้ประกอบการ และประชาชนของส่วนราชการ สามารถดําเนินการได้อย่างรวดเร็ว ลดขั้นตอน ลดการใช้กระดาษ โดยล่าสุดกรมสรรพากรคว้ารางวัล “เลิศรัฐยอดเยี่ยม” แห่งปี 2563 ซึ่งสํานักงานคณะกรรมการพัฒนาระบบราชการ มอบให้ส่วนราชการที่มุ่งมั่นปฏิบัติราชการจนประสบความสําเร็จมีความเป็นเลิศแห่งหน่วยงานภาครัฐทั้งปวง
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ส่วนสารบรรณและอํานวยการ สํานักงานเลขานุการกรม กรมสรรพากร โทรศัพท์หมายเลข 0 2272 9390 ในวันและเวลาราชการ หรือสอบถามรายละเอียดได้ที่ศูนย์สารนิเทศสรรพากร (RD Intelligence Center) โทร. ๑๑๖๑”
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ปลัดวธ.เป็นประธานในพิธีเปิดการสัมมนา “กรมศิลปากรกับการอนุรักษ์มรดกวัฒนธรรมเนื่องในศาสนาอิสลาม” ในงานสัปดาห์วิชาการพิพิธภัณฑ์เนื่องในวันพิพิธภัณฑ์ไทย
วันพฤหัสบดีที่ 17 กันยายน 2563
ปลัดวธ.เป็นประธานในพิธีเปิดการสัมมนา “กรมศิลปากรกับการอนุรักษ์มรดกวัฒนธรรมเนื่องในศาสนาอิสลาม” ในงานสัปดาห์วิชาการพิพิธภัณฑ์เนื่องในวันพิพิธภัณฑ์ไทย
ปลัดวธ.เป็นประธานในพิธีเปิดการสัมมนา “กรมศิลปากรกับการอนุรักษ์มรดกวัฒนธรรมเนื่องในศาสนาอิสลาม” ในงานสัปดาห์วิชาการพิพิธภัณฑ์เนื่องในวันพิพิธภัณฑ์ไทย
วันที่ ๑๗ กันยายน ๒๕๖๓ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีเปิดการสัมมนา “กรมศิลปากรกับการอนุรักษ์มรดกวัฒนธรรมเนื่องในศาสนาอิสลาม” ในงานสัปดาห์วิชาการพิพิธภัณฑ์เนื่องในวันพิพิธภัณฑ์ไทย "ความเสมอภาคบนความหลากหลายของพิพิธภัณฑ์ไทย ๒๐๒๐" โดยมี นายประทีป เพ็งตะโก อธิบดีกรมศิลปากร ผู้บริหาร และประชาชนที่สนใจเข้าร่วม ณ ห้องประชุมอาคารดํารงราชานุภาพ พิพิธภัณฑสถานแห่งชาติ พระนคร กรุงเทพฯ
สําหรับกิจกรรมงานสัปดาห์วิชาการพิพิธภัณฑ์เนื่องในวันพิพิธภัณฑ์ไทย จัดขึ้นโดยมีวัตถุประสงค์เพื่อประชาสัมพันธ์กิจกรรมที่จัดเนื่องในวันพิพิธภัณฑ์ไทย ในโอกาสครบรอบ “๑๔๖ ปี กิจการพิพิธภัณฑ์ไทย” ภายใต้แนวคิด “พิพิธภัณฑ์ เข้าถึงได้ สนุก และทันสมัย “ (Learning by Playing)
รัฐบาลไทย-ข่าวทำเนียบรัฐบาล-    ‘นฤมล’ เยี่ยมให้กำลังใจกลุ่มผ้าไหมสตรีชนบท จ.ขอนแก่น มุ่งพัฒนาแรงงานสตรี
วันเสาร์ที่ 29 สิงหาคม 2563
‘นฤมล’ เยี่ยมให้กําลังใจกลุ่มผ้าไหมสตรีชนบท จ.ขอนแก่น มุ่งพัฒนาแรงงานสตรี
รัฐมนตรีช่วยว่าการกระทรวงแรงงาน เยือนกลุ่มวิสาหกิจชุมชนผ้าไหมมัดหมี่บ้านหัวฝาย จ.ขอนแก่น มุ่งพัฒนาแรงงานสตรีให้มีคุณภาพชีวิตที่ดี มีความมั่นคงในชีวิต
รัฐมนตรีช่วยว่าการกระทรวงแรงงาน เยือนกลุ่มวิสาหกิจชุมชนผ้าไหมมัดหมี่บ้านหัวฝาย จ.ขอนแก่น มุ่งพัฒนาแรงงานสตรีให้มีคุณภาพชีวิตที่ดี มีความมั่นคงในชีวิต
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานพร้อมด้วยดร.ภาคิน สมมิตรธรกุล ผู้ช่วยเลขานุการรัฐมนตรีว่าการกระทรวงแรงงานและผู้บริหารกระทรวงแรงงาน ลงพื้นที่ตรวจเยี่ยมพร้อมให้กําลังใจกลุ่มวิสาหกิจชุมชนผ้าไหมมัดหมี่บ้านหัวฝาย ต.ปอแดง อ.ชนบท จ.ขอนแก่น ซึ่งเป็นกลุ่มวิสาหกิจที่ดําเนินกิจกรรมกลุ่มเกี่ยวกับการทอผ้าไหม ปลูกหม่อน เลี้ยงไหมครบวงจร กิจกรรมปลูกผักปลอดภัย และกิจกรรมแบบผสมผสานตามแนวพระราชดําริ ตามหลักปรัชญาเศรษฐกิจพอเพียง
การดําเนินกิจกรรมของกลุ่ม ได้มีการจัดแบ่งหน้าที่ มีการรวมหุ้นเพื่อนําทุนมาใช้ประกอบกิจการกลุ่ม นอกจากนี้ยังได้รับการสนับสนุนจากหน่วยงานทั้งภาครัฐและเอกชนเป็นอย่างดี มีการสร้างเครือข่ายกับกลุ่มผู้ปลูกหม่อนเลี้ยงไหมในชุมชน ระดับตําบล ระดับอําเภอ ระดับจังหวัด และทางออนไลน์ จนสามารถเพิ่มมูลค่าผลิตภัณฑ์จนมีชื่อเสียงเป็นที่ยอมรับ ซึ่งในอดีตที่ผ่านมา การทอผ้าถือเป็นหน้าที่สําคัญของผู้หญิงชาวอีสาน เพราะจะต้องทอผ้าเพื่อใช้เป็นเครื่องนุ่งห่มในชีวิตประจําวัน ผู้หญิงอีสานต้องเรียนรู้และฝึกหัดการทอผ้ามาตั้งแต่เด็ก จนกลายเป็นส่วนหนึ่งของวิถีชีวิต
ศาสตราจารย์ นฤมลกล่าวว่า กระทรวงแรงงานตระหนักถึงความสําคัญของสตรีทํางานทุกคน เนื่องจากเป็นกําลังสําคัญต่อการสร้างสรรค์สังคมที่ดีทั้งในระดับครอบครัวตลอดไปจนถึงระดับชาติ โดยกระทรวงแรงงานมีความมุ่งมั่นในการส่งเสริมและสนับสนุนให้แรงงานสตรีได้รับการปกป้อง คุ้มครองสิทธิอย่างเท่าเทียมโดยไม่มีการเลือกปฏิบัติ มุ่งพัฒนาแรงงานสตรีให้มีคุณภาพชีวิตที่ดี มีความมั่นคงในชีวิต ตลอดจนรณรงค์สร้างความร่วมมือกับทุกภาคส่วนในการส่งเสริมบทบาทของสตรีทํางาน และความเสมอภาคระหว่างเพศ เพื่อให้สตรีทํางานได้รับการปฏิบัติที่เท่าเทียมและเป็นธรรม ซึ่งจะเป็นกลไกสําคัญต่อการพัฒนาประเทศ ได้อย่างมั่นคงต่อไป จึงขอเชิญชวนผู้ประกอบอาชีพอิสระทุกกลุ่มอาชีพสมัครประกันสังคม มาตรา 40 โดยจะต้องมีอายุไม่ต่ํากว่า 15 ปีบริบูรณ์ และไม่เกิน 65 ปีบริบูรณ์ สามารถทําได้ง่าย เพียงใช้บัตรประชาชนใบเดียว ยื่นเรื่องที่สํานักงานประกันสังคมทั่วประเทศ หรือสมัครที่เคาน์เตอร์เซอร์วิส (7-11) เคาน์เตอร์บิ๊กซี เทสโก้โลตัส หรือเคาน์เตอร์ธนาคาร และสามารถหักผ่านบัญชีเงินฝากธนาคาร โดยฟรีค่าธรรมเนียม
“การส่งเสริมและสนับสนุนให้แรงงานสตรีได้รับการปกป้อง คุ้มครองสิทธิอย่างเท่าเทียมโดยไม่มีการเลือกปฏิบัติ มุ่งพัฒนาแรงงานสตรีให้มีคุณภาพชีวิตที่ดี มีความมั่นคงในชีวิต ตลอดจนรณรงค์สร้างความร่วมมือกับทุกภาคส่วนในการส่งเสริมบทบาทของสตรีทํางาน จะทําให้กลุ่มสตรีได้รับการปฏิบัติที่เท่าเทียมและเป็นธรรม ซึ่งจะเป็นกลไกสําคัญต่อการพัฒนาประเทศ ได้อย่างมั่นคงต่อไป”รมช. แรงงานกล่าวในท้ายสุด
---------------------------------------
รัฐบาลไทย-ข่าวทำเนียบรัฐบาล-แรงงาน จับมือ สถาบันฯ จิตรลดา อัพสกิลนักเรียน นักศึกษาก้าวสู่ตลาดแรงงานคุณภาพ
วันศุกร์ที่ 28 สิงหาคม 2563
แรงงาน จับมือ สถาบันฯ จิตรลดา อัพสกิลนักเรียน นักศึกษาก้าวสู่ตลาดแรงงานคุณภาพ
รัฐมนตรีว่าการกระทรวงแรงงาน เยี่ยมชมสถาบันเทคโนโลยีจิตรลดา ส่งเสริมโครงการความร่วมมือระหว่างกระทรวงแรงงานกับสถาบันเทคโนโลยีจิตรลดา พัฒนามาตรฐานและทดสอบฝีมือแรงงานเพื่อก้าวสู่ตลาดแรงงานคุณภาพ
วันที่ 27 สิงหาคม 2563 เวลา 15.00 น. นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน และ นางเธียรรัตน์ นะวะมะวัฒน์ รองปลัดกระทรวงแรงงาน พร้อมคณะผู้บริหารในสังกัดกระทรวงแรงงาน เข้าพบ รองศาสตราจารย์ ดร. คุณหญิงสุมณฑา พรหมบุญ อธิการบดี สถาบันเทคโนโลยีจิตรลดา เพื่อเยี่ยมชมโครงการความร่วมมือระหว่างกระทรวงแรงงานกับสถาบันเทคโนโลยีจิตรลดา ขับเคลื่อนการทดสอบมาตรฐานฝีมือให้แก่นักเรียน นักศึกษา ป้อนตลาดแรงงานคุณภาพ ณ สถาบันเทคโนโลยีจิตรลดา อาคาร 60 พรรษาราชสุดาสมภพ (604) สํานักพระราชวัง สนามเสือป่า กรุงเทพมหานคร
ทั้งนี้ กระทรวงแรงงานได้ให้ความร่วมมือกับสถาบันฯ จิตรลดา ดําเนินการประสานงานการฝึกอบรมวิชาชีพและเตรียมความพร้อมกับโรงเรียนจิตรลดา (สายวิชาชีพ) ในรูปแบบชมรมวิชาชีพ ตั้งแต่ปี พ.ศ. 2550 เรื่อยมา จนกระทั่ง ปี พ.ศ. 2560 ได้จัดตั้งศูนย์ทดสอบมาตรฐานฝีมือแรงงานแห่งชาติ ในสาขา ช่างไฟฟ้าภายในอาคาร ระดับ 1 และ สาขาผู้ประกอบอาหารไทย ระดับ 1 กับวิทยาลัยเทคโนโลยีจิตรลดา โดยในวันที่ 3 มิถุนายน 2563 สถาบันเทคโนโลยีจิตรลดา ได้จัดประชุมโครงการมาตรฐานแม่ครัวไทยร่วมกับกระทรวงแรงงาน เพื่อเตรียมความพร้อมให้แม่ครัวไทยมีศักยภาพสูงขึ้น และเตรียมความพร้อมของบุคลากรของศูนย์ทดสอบมาตรฐานฝีมือแรงงาน สาขา ผู้ประกอบอาหารไทย ระดับ 1 หลังจากผ่านสถานการณ์การแพร่ระบาดของเชื้อไวรัสโควิด – 19
นายสุชาติ กล่าวว่า สถาบันฯ จิตรลดา เป็นสถาบันพัฒนามาตรฐานและทดสอบฝีมือแรงงานที่ดีให้กับนักเรียน นักศึกษา ที่จะได้มีทักษะในการทํางานที่มีคุณภาพ ตรงตามความต้องการของตลาดแรงงาน สามารถปรับตัวต่อการเปลี่ยนแปลงต่างๆ ของโลกปัจจุบัน รวมทั้งมีศักยภาพในการพัฒนาเศรษฐกิจของประเทศต่อไป
+++++++++++++++++++
กองเผยแพร่และประชาสัมพันธ์
27 สิงหาคม 2563
รัฐบาลไทย-ข่าวทำเนียบรัฐบาล-สมาคมประมงเข้าพบ‘จับกัง 1’หารือแนวทางแก้ปัญหาด้านแรงงานประมงทะเล
วันพฤหัสบดีที่ 27 สิงหาคม 2563
สมาคมประมงเข้าพบ‘จับกัง 1’หารือแนวทางแก้ปัญหาด้านแรงงานประมงทะเล
ประธานสมาคมการประมงแห่งประเทศไทย เข้าพบรัฐมนตรีว่าการกระทรวงแรงงานและรัฐมนตรีช่วยว่าการกระทรวงแรงงาน เพื่อแสดงความยินดีเนื่องในโอกาสเข้ารับตําแหน่งฯ พร้อมทั้งแลกเปลี่ยนข้อคิดเห็นและนําเสนอปัญหาต่างๆ ด้านแรงงานประมงทะเล เพื่อหาแนวทางในการแก้ไขปัญหาร่วมก
นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ นายกําจร มงคลตรีลักษณ์ ประธานสมาคมการประมงแห่งประเทศไทย และคณะ ในโอกาสเข้าพบรัฐมนตรีว่าการกระทรวงแรงงาน และรัฐมนตรีช่วยว่าการกระทรวงแรงงาน เพื่อแสดงความยินดีเนื่องในโอกาสเข้ารับตําแหน่งฯ พร้อมทั้งแลกเปลี่ยนข้อคิดเห็นและนําเสนอปัญหาต่างๆ ด้านแรงงานประมงทะเล เพื่อหาแนวทางในการแก้ไข โดยมี ศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วย และผู้บริหารระดับสูงกระทรวงแรงงานให้การต้อนรับในครั้งนี้ด้วย สําหรับการหารือดังกล่าวเพื่อเป็นการรับฟังสภาพปัญหา ข้อเสนอ แนวคิด ในการร่วมกันแก้ไขปัญหาแรงงานประมงทะเล ในประเด็นต่างๆ ทั้งการแก้ไขปัญหาการขาดแคลนแรงงานภาคประมงทะเล การขยายระยะเวลาการดําเนินการแรงงานต่างด้าวตาม ม.83 การแก้ไขกฎระเบียบของกระทรวงแรงงาน เช่น ระเบียบการจ่ายค่าจ้างให้แรงงานเนื่องจากไม่มีความเสมอภาคกับอาชีพอื่นๆ แก้ไขกฎหมายให้แรงงานประมงทะเลทุกประเภทสามารถเพิ่มนายจ้างแทนการเปลี่ยนนายจ้างได้ การยกเว้นการตรวจลงตราวีซ่าให้กับกลุ่มแรงงานที่วีซ่าหมดอายุ 30 กันยายนนี้ ให้หารือกับกระทรวงมหาดไทย เพื่อในการออกบัตรประชาชนให้กับคนไทยกว่า 4,000 คน ที่ประสงค์จะทํางานบนเรือประมง แต่ไม่สามารถลงเรือไปทําการประมงได้เพราะไม่มีบัตรประชาชน จึงขอให้ผู้ว่าราชการจังหวัดออกบัตรหมายเลข 0 เพื่อให้คนกลุ่มนี้สามารถทํางานลงเรือประมงได้ และขอให้หน่วยเกี่ยวข้องจัดหางานแรงงานไทยเพื่อทํางานในเรือประมงจํานวน 50,000 คน ผ่านผู้ว่าราชการจังหวัด รวบรวมบุคคลที่ต้องการทํางานบนเรือประมง เพื่อจัดอบรมให้ความรู้เกี่ยวกับการทํางานบนเรือประมงในแต่ละประเภทเครื่องมือ
นายสุชาติ กล่าวว่า ท่านนายกรัฐมนตรี พล.อ.ประยุทธ์ จันทร์โอชา ได้ฝากผมให้มาแก้ไขปัญหาแรงงานโดยเฉพาะ การที่ประธานสมาคมการประมงแห่งประเทศไทยและสมาชิกมาขอเข้าพบในวันนี้ นอกจากจะมาแสดงความยินดีเนื่องในโอกาสที่ผมเข้ารับตําแหน่งรัฐมนตรีแล้ว ยังจะได้ร่วมกันพูดคุยถึงสภาพปัญหา ข้อเสนอ แนวคิด ในการร่วมกันแก้ไขปัญหาแรงงานประมงทะเล ในประเด็นต่างๆ ทั้งการแก้ไขปัญหาการขาดแคลนแรงงานภาคประมงทะเล ซึ่งในเรื่องนี้ ท่านรองนายกรัฐมนตรี พล.อ.ประวิตร วงษ์สุวรรณ ได้ให้ความสําคัญเกี่ยวกับการแก้ไขปัญหาการทําประมงผิดกฎหมาย ขาดการรายงาน และไร้การควบคุม (IUU) รวมทั้งการแก้ไขปัญหาการค้ามนุษย์ด้านแรงงาน โดยขอให้แต่ละส่วนราชการบูรณาการการทํางานป้องกันและแก้ไขปัญหาการค้ามนุษย์ โดยเฉพาะปัญหาแรงงานประมง เพื่อยกระดับไปสู่ Tier 1 เสริมสร้างความมั่นใจให้กับการส่งออกสินค้าไทย เพื่อเตรียมความพร้อมในการขับเคลื่อนประเทศ โดยเฉพาะการเร่งฟื้นฟูระบบเศรษฐกิจภายหลังสถานการณ์โควิด -19 คลี่คลายลง ตามแนวทาง“รวมไทยสร้างชาติ” เพื่อให้ทุกภาคส่วนได้ร่วมกันวางแผนกําหนดอนาคตประเทศไทยไปด้วยกัน
+++++++++++++++++++
กองเผยแพร่และประชาสัมพันธ์
26 สิงหาคม 2563
รัฐบาลไทย-ข่าวทำเนียบรัฐบาล-รมช.ธรรมนัส มอบหนังสือ ส.ป.ก.4-01 แก่พี่น้องเกษตรกร เพื่อพัฒนาอาชีพเกษตรกรรม และสร้างรายได้ให้เกษตรกร
วันจันทร์ที่ 24 สิงหาคม 2563
รมช.ธรรมนัส มอบหนังสือ ส.ป.ก.4-01 แก่พี่น้องเกษตรกร เพื่อพัฒนาอาชีพเกษตรกรรม และสร้างรายได้ให้เกษตรกร
รมช.ธรรมนัส มอบหนังสือ ส.ป.ก.4-01 แก่พี่น้องเกษตรกร เพื่อพัฒนาอาชีพเกษตรกรรม และสร้างรายได้ให้เกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)และบัตรดินดีแก่เกษตรกรณโรงเรียนบ้านปากแพรกต.ละหารอ.ปลวกแดงจ.ระยองว่ากระทรวงเกษตรและสหกรณ์โดยสํานักงานการปฏิรูปที่ดินเพื่อเกษตรกรรมมีนโยบายในการฟื้นฟูทรัพยากรธรรมชาติและการรักษาสิ่งแวดล้อมเพื่อสร้างการเติบโตอย่างยั่งยืนพร้อมปรับปรุงระบบที่ดินทํากินและลดความเหลื่อมล้ําด้านการถือครองที่ดินโดยจัดสรรที่ดินทํากินและที่อยู่อาศัยให้แก่ประชาชนที่ยากไร้และกระจายสิทธิการถือครองที่ดินพร้อมพัฒนาด้านการเกษตรซึ่งสามารถสร้างรายได้ให้แก่เกษตรกรให้มีความเป็นอยู่ที่ดีขึ้น
“ในวันนี้ได้มามอบหนังสืออนุญาตให้เข้าทําประโยชน์ในที่ดิน(ส.ป.ก.4-01)ให้แก่เกษตรกรจํานวน80ราย991ไร่และมอบบัตรดินดีจํานวน20รายเพื่อต้องการให้เกษตรกรมีเอกสารสิทธิ์ในการเข้าทําประโยชน์ในที่ดินให้เกษตรกรได้รับโอกาสและความเสมอภาคทางสังคมมีที่ดินในการประกอบอาชีพเกษตรกรรมพร้อมทั้งช่วยเหลือเกษตรกรในเขตปฏิรูปที่ดินที่อยู่ห่างไกลจากการบริการของสํานักงานการปฏิรูปที่ดินจังหวัดระยอง
เป็นการช่วยลดค่าใช้จ่ายและประหยัดเวลาในการเดินทางมาติดต่อราชการอีกด้วย”ร้อยเอกธรรมนัสกล่าว
สํานักงานการปฏิรูปที่ดินจังหวัดระยอง(ส.ป.ก.ระยอง)มีพื้นที่ดําเนินการในเขตปฏิรูปที่ดินประมาณ105,430ไร่และได้ดําเนินการจัดที่ดินให้เกษตรกรไปแล้วจํานวน4,621ราย5,448แปลง81,253ไร่โดยแยกเป็นพื้นที่เกษตรกรรมจํานวน4,416ราย5,200แปลงเนื้อที่81,108ไร่และพื้นที่ที่อยู่อาศัยจํานวน205ราย248แปลงเนื้อที่145ไร่ และได้ร่วมปลูกต้นไม้ในโครงการปลูกไม้ยืนต้นเพื่อการอนุรักษ์ดินและน้ําเฉลิมพระเกียรติฯพระบาทสมเด็จพระวชิรเกล้าเจ้าอยู่หัวเนื่องในโอกาสวันเฉลิมพระชนมพรรษา68พรรษาอีกด้วย
รัฐบาลไทย-ข่าวทำเนียบรัฐบาล-รมว.วธ.ประชุมหารือทางไกล (Virtual Meeting) ร่วมกับ ศาสตราจารย์ ดร.กิแก้ว ไขคำพิทูน รัฐมนตรีว่าการกระทรวงแถลงข่าว วัฒนธรรมและการท่องเที่ยว สาธารณรัฐประชาธิปไตยประชาชนลาว
วันพฤหัสบดีที่ 17 กันยายน 2563
รมว.วธ.ประชุมหารือทางไกล (Virtual Meeting) ร่วมกับ ศาสตราจารย์ ดร.กิแก้ว ไขคําพิทูน รัฐมนตรีว่าการกระทรวงแถลงข่าว วัฒนธรรมและการท่องเที่ยว สาธารณรัฐประชาธิปไตยประชาชนลาว
รมว.วธ.ประชุมหารือทางไกล (Virtual Meeting) ร่วมกับ ศาสตราจารย์ ดร.กิแก้ว ไขคําพิทูน รัฐมนตรีว่าการกระทรวงแถลงข่าว วัฒนธรรมและการท่องเที่ยว สาธารณรัฐประชาธิปไตยประชาชนลาว
วันที่ ๑๖ กันยายน ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือทางไกล (Virtual Meeting) ร่วมกับ ศาสตราจารย์ ดร.กิแก้ว ไขคําพิทูน รัฐมนตรีว่าการกระทรวงแถลงข่าว วัฒนธรรมและการท่องเที่ยว สาธารณรัฐประชาธิปไตยประชาชนลาว เพื่อหารือด้านความร่วมมือทางวัฒนธรรมระหว่างประเทศไทยและสาธารณรัฐประชาธิปไตยประชาชนลาว โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ก.อุตฯ รุก! ร่วมหารือ ม.เกษตร ผลักดันอุตสาหกรรมพืชกัญชง
วันพฤหัสบดีที่ 17 กันยายน 2563
ก.อุตฯ รุก! ร่วมหารือ ม.เกษตร ผลักดันอุตสาหกรรมพืชกัญชง
นายจุลพงษ์ ทวีศรี รองปลัดกระทรวงอุตสาหกรรม ร่วมหารือผลักดันอุตสาหกรรมพืชกัญชงกับมหาวิทยาลัยเกษตรศาสตร์
เมื่อวันที่ 16 กันยายน 2563 นายจุลพงษ์ ทวีศรี รองปลัดกระทรวงอุตสาหกรรม พร้อมด้วยนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม ร่วมหารือผลักดันอุตสาหกรรมพืชกัญชงกับมหาวิทยาลัยเกษตรศาสตร์ เพื่อ
แลกเปลี่ยนองค์ความรู้ ทักษะ แนวทางดําเนินงาน และแผนการดําเนินโครงการ ได้แก่ การเพาะปลูก โดยพัฒนาสายพันธุ์ของพืชกัญชงให้มีลักษณะลําต้นที่เตี้ยและอายุที่สั้นลง ห้องปฏิบัติการในการทดลอง ทดสอบมาตรฐาน และนักวิจัยกว่า 300 คน ที่พร้อมผลักดันพัฒนาผลิตภัณฑ์ต่าง ๆ รวมทั้งแผนการปรับปรุงและขอใบอนุญาตครอบครอง การจัดทํามาตรฐาน KU Standard ก่อนยกร่างในระดับมาตรฐานอุตสาหกรรมต่อไป
สําหรับกระทรวงอุตสาหกรรม สํานักงานมาตรฐานผลิตภัณฑ์อุตสาหกรรมได้จัดทํามาตรฐานเบื้องต้น จํานวนทั้งสิ้น 5 มาตรฐาน ได้แก่ มาตรฐาน CBD มาตรฐานน้ํามันกัญชง มาตรฐานน้ํามันเมล็ดกัญชง มาตรฐานแกนกัญชง และมาตรฐานเปลือกกัญชง โดยคาดว่าแผนการพัฒนานวัตกรรมจากพืชกัญชงในปี 2565 จะจัดตั้งศูนย์ให้บริการแบบครบวงจรนําร่องที่ จ.ลําปาง เป็นแห่งแรก นอกจากนี้การหารือครั้งนี้ ทั้งสองหน่วยงานมีความเห็นร่วมกันผลักดันอุตสาหกรรมพืชกัญชง โดยจะจัดทํา MOU ร่วมกัน ระหว่างกรมส่งเสริมอุตสาหกรรมและมหาวิทยาลัยเกษตรศาสตร์ต่อไป
รัฐบาลไทย-ข่าวทำเนียบรัฐบาล-กรมธนารักษ์จัดงาน 160 ปี โรงกระสาปน์สิทธิการ
วันพฤหัสบดีที่ 17 กันยายน 2563
กรมธนารักษ์จัดงาน 160 ปี โรงกระสาปน์สิทธิการ
กรมธนารักษ์ได้จัดงาน 160 ปี โรงกระสาปน์สิทธิการ เพื่อสํานึกในพระมหากรุณาธิคุณของพระบาทสมเด็จพระจอมเกล้าเจ้าอยู่หัว รัชกาลที่ 4 ผู้ทรงริเริ่มให้มีการผลิตเหรียญกษาปณ์และใช้เป็นสื่อกลางในการแลกเปลี่ยนซื้อขายสินค้าได้อย่างทัดเทียมกับนานาอารยประเทศ
วันนี้ (17 กันยายน 2563) นายยุทธนา หยิมการุณ อธิบดีกรมธนารักษ์ เปิดเผยว่า กรมธนารักษ์ได้จัดงาน 160 ปี โรงกระสาปน์สิทธิการ เพื่อสํานึกในพระมหากรุณาธิคุณของพระบาทสมเด็จพระจอมเกล้าเจ้าอยู่หัว รัชกาลที่ 4 ผู้ทรงริเริ่มให้มีการผลิตเหรียญกษาปณ์และใช้เป็นสื่อกลางในการแลกเปลี่ยนซื้อขายสินค้าได้อย่างทัดเทียมกับนานาอารยประเทศ จึงได้กําหนดจัดงานในโอกาสครบรอบ 160 ปี โรงกระสาปน์สิทธิการ ขึ้นในระหว่างวันที่ 17-19 กันยายน 2563 ณ โรงกษาปณ์ รังสิต จังหวัดปทุมธานี ซึ่งภายในงานพบกับกิจกรรม
1. การจัดแสดงเหรียญกษาปณ์ เหรียญกษาปณ์ที่ระลึก และเหรียญที่ระลึกของกรมธนารักษ์ และจาก สมาคมเหรียญกษาปณ์และพดด้วง สมาคมเหรียญที่ระลึกแห่งประเทศไทย สมาคมนักสะสมตราไปรษณียากรฯ ชมรมคนรักษ์เหรียญ และชมรมโค้กไทยคลับ
2. การเสวนาแลกเปลี่ยนความรู้ เกี่ยวกับเหรียญกษาปณ์ในแต่ละยุคสมัย
3. การสาธิตกระบวนการผลิต การสร้างสรรค์ศิลปกรรมอันประณีตลงบนเหรียญอย่างสวยงามทรงคุณค่า
4. การจ่ายแลกเหรียญกษาปณ์ที่ระลึก โลหะสีขาวประเภทธรรมดา ชนิดราคา 20 บาท จํานวน 10 เหรียญ ชุดละ 200 บาท จํากัดท่านละ 1 ชุด และการเปิดรับจองเหรียญที่ระลึก 160 ปี โรงกษาปณ์ไทย เป็นเหรียญรูป 10 เหลี่ยม ขนาดสูง 10 ซม. ชนิดเงินรมดําพ่นทรายพิเศษ 95% และชนิดทองแดงรมดําพ่นทรายพิเศษ 95% และเหรียญชุด 5 โรงกษาปณ์ (1 ชุด มี 5 แบบ/เหรียญ) เป็นเหรียญชนิดเงินรมดําพ่นทรายพิเศษ 95% และชนิดทองแดงรมดําพ่นทรายพิเศษ 95% โดยจํากัดท่านละ 1 ชุด และสามารถรับเหรียญ ตั้งแต่วันที่ 1 ธันวาคม 2563 เป็นต้นไป
นายยุทธนา กล่าวต่อว่า ผู้ที่มาร่วมงานจะได้รับถุงผ้าพร้อมโปสการ์ด 160 ปี โรงกระสาปน์สิทธิการ และเหรียญที่ระลึก 160 ปี โรงกษาปณ์ไทย เป็นเหรียญชนิดคิวโปรนิกเกิล ขนาดเส้นผ่าศูนย์กลาง 32 มม. ลักษณะพิเศษคือใช้รูปทรงกรอบเป็นลายดอกประจํายาม คล้ายรูปแบบเหรียญ 5 โรงกษาปณ์ ใช้วิธีปัดดวงตราให้เงาและพ่นทรายบางส่วน จํานวนวันละ 2,500 เหรียญ
สําหรับผู้ที่สนใจร่วมงานสามารถสอบถามรายละเอียดได้ที่ กองกษาปณ์ โทร 02-834-8300-50 นายยุทธนากล่าวในตอนท้าย
รัฐบาลไทย-ข่าวทำเนียบรัฐบาล-ผู้ประกันตนเฮ! ลดจ่ายเงินสมทบเหลือ 2% นาน 3 เดือน
วันอังคารที่ 8 กันยายน 2563
ผู้ประกันตนเฮ! ลดจ่ายเงินสมทบเหลือ 2% นาน 3 เดือน
--
#ไทยคู่ฟ้านอกจากการจ่ายเงินช่วยเหลือเยียวยาผู้ประกันตนหรือพี่น้องแรงงาน และการลดภาระของนายจ้างที่ได้รับผลกระทบจากการระบาดของโรคโควิด-19 แล้ว รัฐบาลยังออกมาตรการลดหย่อนการจ่ายเงินสมทบเข้ากองทุนประกันสังคมให้กับทั้ง 2 ฝ่าย เพื่อช่วยบรรเทาความเดือดร้อน รักษาระดับการจ้างงาน และเพิ่มกําลังซื้อของตลาดในประเทศด้วย
ล่าสุด ครม. ได้เห็นชอบการลดหย่อนจ่ายเงินสมทบเข้ากองทุนประกันสังคมต่อเนื่อง โดย >>
1) ลดหย่อนการจ่ายเงินสมทบ สําหรับนายจ้างและผู้ประกันตนตาม ม.33 (ลูกจ้างในสถานประกอบการ) งวดเดือน ก.ย. - พ.ย. 63 โดยให้จ่ายเงินสมทบฝ่ายละ 2% ของค่าจ้างของผู้ประกันตน
2) ลดหย่อนการจ่ายเงินสมทบ สําหรับผู้ประกันตนตาม ม.39 (เคยเป็นลูกจ้างแล้วลาออก) งวดเดือน ก.ย. - พ.ย. 63 โดยให้จ่ายเงินสมทบเดือนละ 96 บาท
หากจ่ายเงินสมทบเกินกว่าจํานวนเงินที่กําหนดไว้ นายจ้างและผู้ประกันตน สามารถยื่นคําร้องขอรับเงินส่วนที่เกินคืนได้ที่ สํานักงานประกันสังคม กทม. พื้นที่ สํานักงานประกันสังคมจังหวัด หรือสํานักงานประกันสังคมจังหวัดสาขา โดยตรวจสอบที่ตั้งและเบอร์โทรศัพท์ ได้ที่https://www.sso.go.th/eform_news/assets/sso-contacts.pdfหรือสอบถามข้อมูลเพิ่มเติมที่สายด่วน 1506 (24 ชั่วโมง)
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เป็นประธานการคณะกรรมการขับเคลื่อนมาตรการบริหารเศรษฐกิจด้านอุตสาหกรรม
วันศุกร์ที่ 11 กันยายน 2563
ปลัดกระทรวงอุตสาหกรรม เป็นประธานการคณะกรรมการขับเคลื่อนมาตรการบริหารเศรษฐกิจด้านอุตสาหกรรม
ปลัดกระทรวงอุตสาหกรรม เป็นประธานการคณะกรรมการขับเคลื่อนมาตรการบริหารเศรษฐกิจด้านอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการคณะกรรมการขับเคลื่อนมาตรการบริหารเศรษฐกิจด้านอุตสาหกรรม ครั้งที่ 1/2563 เพื่อหารือเกี่ยวกับแนวทางการขับเคลื่อนเศรษฐกิจอุตสาหกรรมของไทย โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สรรพากรนำเสนอบริการให้ความรู้รูปแบบใหม่ สามารถเรียนรู้ภาษีอากรได้ทุกที่ ทุกเวลา
วันศุกร์ที่ 28 สิงหาคม 2563
สรรพากรนําเสนอบริการให้ความรู้รูปแบบใหม่ สามารถเรียนรู้ภาษีอากรได้ทุกที่ ทุกเวลา
กรมสรรพากรนําเสนอรูปแบบใหม่ การให้บริการความรู้ด้านภาษีอากรผ่านออนไลน์ เพื่อให้ผู้เสียภาษี ผู้ประกอบการและประชาชน เข้าใจกฎหมายภาษีอากร และใช้บริการอิเล็กทรอนิกส์ใหม่ ๆ ของกรมสรรพากร ทําให้มีการเสียภาษีอย่างถูกต้อง
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรให้ความสําคัญด้าน Tax Literacy มุ่งเน้นการสร้างความรู้ความเข้าใจเรื่องภาษีอากรให้แก่ผู้เสียภาษี ผู้ประกอบการและประชาชน จึงได้นํา Webinar หรือสัมมนาออนไลน์มาปรับใช้ภายใต้สถานการณ์ที่มีข้อจํากัด โดยเฉพาะเรื่องของ Social Distancing ในสถานการณ์โควิด - 19 ที่ผ่านมา โดยได้รวบรวมการสัมมนาออนไลน์ในรูปแบบรายการ TAX Station ซึ่งเป็นการอัพเดทความรู้เรื่องภาษีอากรผสานกับองค์ความรู้จากพันธมิตร ทั้งในรูปแบบคลิปวิดีโอ และ Podcast เป็น Webinar เผยแพร่บนเว็บไซต์กรมสรรพากร เพื่อเพิ่มความหลากหลาย เพิ่มช่องทาง เพิ่มโอกาสให้ผู้ประกอบการเข้าถึงข้อมูลความรู้ภาษีอากรได้ง่ายขึ้น ยกตัวอย่างเช่น Transfer Pricing Disclosure Form, บูตเครื่อง SMEs, เจาะความรู้ 4 ค. เพื่อผู้ค้าออนไลน์ และ Guru Talk “เจาะลึกกฎหมาย e-Service กับผลกระทบธุรกิจไทย” จึงขอเชิญชวนผู้เสียภาษี ผู้ประกอบการ และประชาชนทั่วไปที่สนใจ รับชมรายการ TAX Station ได้ทางเว็บไซต์กรมสรรพากร www.rd.go.th > ความรู้เรื่องภาษี > TAX Station
สําหรับผู้ที่สนใจข้อมูลข่าวสารการสัมมนา และความเคลื่อนไหวทางด้านภาษีอากร สามารถติดตามได้ที่ facebook ของกรมสรรพากร www.facebook.com/revenuedepartment หรือ YouTube www.youtube.com/กรมสรรพากรประเทศไทย เพื่อติดตามรับข้อมูลข่าวสารจากกรมสรรพากรได้อย่างต่อเนื่อง”
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-พิธีแสดงกตเวทิตาจิตแด่ผู้เกษียณอายุราชการของกระทรวงอุตสาหกรรม ประจำปี 2563
วันศุกร์ที่ 28 สิงหาคม 2563
พิธีแสดงกตเวทิตาจิตแด่ผู้เกษียณอายุราชการของกระทรวงอุตสาหกรรม ประจําปี 2563
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีแสดงกตเวทิตาจิตแด่ผู้เกษียณอายุราชการของกระทรวงอุตสาหกรรม ประจําปี 2563 ณ ห้องโถง ชั้น 1 อาคารสํานักงานปลัดกระทรวงอุตสาหกรรม
วันนี้ (28 สิงหาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีแสดงกตเวทิตาจิตแด่ผู้เกษียณอายุราชการของกระทรวงอุตสาหกรรม ประจําปี 2563 โดยมีนายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายกฤชนนท์ อัยยปัญยา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมงาน ณ ห้องโถง ชั้น 1 อาคารสํานักงานปลัดกระทรวงอุตสาหกรรม
งานแสดงกตเวทิตาจิตแด่ผู้เกษียณอายุราชการของกระทรวงอุตสาหกรรม ประจําปี 2563 จัดขึ้นเพื่อระลึกถึงคุณงามความดีของข้าราชการ ลูกจ้างประจํา และพนักงานรัฐวิสาหกิจในสังกัดกระทรวงอุตสาหกรรม ที่ได้ทุ่มเทกําลังสติปัญญาร่วมกันพัฒนากระทรวงอุตสาหกรรมให้มีความเจริญก้าวหน้าและเป็นฟันเฟืองในการขับเคลื่อนประเทศชาติ ซึ่งมีผู้บริหาร จํานวน 5 ท่าน เกษียณอายุราชการ ประกอบด้วย นายกรณ์ภัฐวีญ์ ม่วงน้อย รองอธิบดีกรมโรงงานอุตสาหกรรม นายอิทธิชัย ยศศรี รองผู้อํานวยการสํานักงานเศรษฐกิจอุตสาหกรรม นางสุวัฒนา กมลวัทนนิศา นางสาวกฤตยาพร ทัพภะทัต นายวิฑูรย์ อยู่ทิม รองผู้ว่าการการนิคมอุตสาหกรรมแห่งประเทศไทย รวมทั้งเจ้าหน้าที่ ที่เป็นกําลังสําคัญและอุทิศตนในการพัฒนาอุตสาหกรรม ของประเทศจนครบวาระเกษียณ รวมทั้งสิ้น 171 ท่าน
รัฐบาลไทย-ข่าวทำเนียบรัฐบาล-การสัมมนาเชิงปฏิบัติการเพื่อทบทวนแผนปฎิบัติราชการระยะ 3 ปี (พ.ศ.2563 - 2565) ของกระทรวงอุตสาหกรรม และการจัดทำแผนปฎิบัติราชการรายปีของกระทรวงอุตสาหกรรม
วันศุกร์ที่ 28 สิงหาคม 2563
การสัมมนาเชิงปฏิบัติการเพื่อทบทวนแผนปฎิบัติราชการระยะ 3 ปี (พ.ศ.2563 - 2565) ของกระทรวงอุตสาหกรรม และการจัดทําแผนปฎิบัติราชการรายปีของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการเพื่อทบทวนแผนปฎิบัติราชการระยะ 3 ปี (พ.ศ.2563 - 2565) ของกระทรวงอุตสาหกรรม ณ ห้องประชุม อก. 1 สํานักงานปลัดกระทรวงอุตสาหกรรม
วันนี้ (28 สิงหาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการเพื่อทบทวนแผนปฎิบัติราชการระยะ 3 ปี (พ.ศ.2563 - 2565) ของกระทรวงอุตสาหกรรม และการจัดทําแผนปฎิบัติราชการรายปีของกระทรวงอุตสาหกรรม โดยมีนางวรวรรณ ชิตอรุณ รองปลัดกระทรวงอุตสาหกรรม ร่วมเปิดสัมมนา ณ ห้องประชุม อก. 1 สํานักงานปลัดกระทรวงอุตสาหกรรม
ปลัดกระทรวงอุตสาหกรรม กล่าวว่า กระทรวง อุตสาหกรรมให้ความสําคัญกับการพัฒนาแผน ปฏิบัติราชการและการผลักดันแผนระดับที่ 3 ของกระทรวงอุตสาหกรรม และบูรณาการ นโยบายเชิงพื้นที่ตามแนวทางที่สํานักงาน พัฒนาการเศรษฐกิจและสังคมแห่งชาติ (สศช.) กําหนดเพื่อเป็นการปฏิบัติตามกฎหมายที่เกี่ยวข้อง การสัมมนาในครั้งนี้เป็นโอกาสอันดี ที่หน่วยงานในสังกัดกระทรวงอุตสาหกรรม จะ ได้รับทราบข้อมูลภาพรวมของแผนฯ และงบประมาณของกระทรวงอุตสาหกรรม สําหรับเป็น กรอบแนวทางในการดําเนินงานของหน่วยงาน และเตรียมความพร้อมในการจัดทําคําของบประมาณ ประจําปีงบประมาณ พ.ศ. 2565 เพื่อ นําไปสู่การปฏิบัติอย่างมีประสิทธิภาพ แผนระดับที่ 3 ของกระทรวงอุตสาหกรรม มี ความสอดคล้องกับแผนระดับที่ 1 และระดับที่ 2 ภายใต้ประเด็นแผนแม่บทภายใต้ยุทธศาสตร์ ชาติหลักที่เกี่ยวข้อง ได้แก่ การพัฒนา อุตสาหกรรมและบริการแห่งอนาคต พัฒนา เศรษฐกิจฐานราก การพัฒนาผู้ประกอบการ และ วิสาหกิจขนาดกลางและขนาดย่อมยุคใหม่ การ พัฒนาเขตเศรษฐกิจพิเศษ การเติบโตอย่าง ยั่งยืน เพื่อขับเคลื่อนเศรษฐกิจภาค อุตสาหกรรมรวมถึงนโยบายรัฐบาล
รัฐบาลไทย-ข่าวทำเนียบรัฐบาล-รมว.ยุติธรรม​ ลงพื้นที่ตรวจเยี่ยมการดำเนินงานตามนโยบายเรือนจำท่องเที่ยว พร้อมเปิดโครงการ​ "เที่ยวสุขใจ ให้โอกาส ผู้ก้าวพลาดสู่สังคม" ณ​ เรือนจำชั่วคราวเขาไม้แก้ว และทัณฑสถานเปิดห้ว
วันพุธที่ 26 สิงหาคม 2563
รมว.ยุติธรรม​ ลงพื้นที่ตรวจเยี่ยมการดําเนินงานตามนโยบายเรือนจําท่องเที่ยว พร้อมเปิดโครงการ​ "เที่ยวสุขใจ ให้โอกาส ผู้ก้าวพลาดสู่สังคม" ณ​ เรือนจําชั่วคราวเขาไม้แก้ว และทัณฑสถานเปิดห้ว
รมว.ยุติธรรม​ ลงพื้นที่ตรวจเยี่ยมการดําเนินงานตามนโยบายเรือนจําท่องเที่ยว พร้อมเปิดโครงการ​ "เที่ยวสุขใจ ให้โอกาส ผู้ก้าวพลาดสู่สังคม" ณ​ เรือนจําชั่วคราวเขาไม้แก้ว และทัณฑสถานเปิดห้วยโป่ง จังหวัดระยอง
ในวัน​จันทร์​ที่​ 24​ สิงหาคม​ 2563​ เวลา​ 10.00​ น.​ นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ พร้อมด้วยนายวิวัฒน์ นิติกาญจนา ที่ปรึกษารัฐมนตรี​ว่าการ​กระทรวง​ยุติธรรม​ ศาสตราจารย์พิเศษวิศิษฏ์​ วิศิษฏ์สรอรรถ ปลัดกระทรวงยุติธรรม​ และผู้บริหารของหน่วยงาน​ในสังกัด​กระทรวง​ยุติธรรม​ ลงพื้นที่ตรวจเยี่ยมการดําเนินงานตามนโยบายเรือนจําท่องเที่ยว พร้อมเปิดโครงการ​ "เที่ยวสุขใจ ให้โอกาส ผู้ก้าวพลาดสู่สังคม" ณ​ เรือนจําชั่วคราวเขาไม้แก้ว และทัณฑสถานเปิดห้วยโป่ง จังหวัดระยอง​
โดยได้เยี่ยมชมตลาดนัดเรือนจําชั่วคราวเขาไม้แก้ว และเปิดป้าย "เรือนจําท่องเที่ยวเชิงเกษตร เที่ยวสุขใจ ให้โอกาสผู้ก้าวพลาด สู่สังคม" รวมทั้งได้มอบรถเข็นทุนประอาชีพให้กับผู้ต้องขัง และการบริหารจัดการพื้นที่เป็นแหล่งท่องเที่ยวของเรือนจําชั่วคราวเขาไม้แก้ว พร้อมชมกิจการ "ร้านกาแฟเขาไม้แก้ว" และก๋วยเตี๋ยวแพอ่างแก้ว โดยมีผู้ต้องขังที่ผ่านการอบรมภาษาต่างประเทศ​ให้บริการ จากนั้น ได้เดินทางต่อไปยังทัณฑสถานเปิดห้วยโป่ง เพื่อเปิดโครงการ "เที่ยวสุขใจ ให้โอกาส ผู้ก้าวพลาดสู่สังคม" และเปิดการแข่งขันประกอบอาหาร "เชฟลูกกรงเหล็ก" ระหว่างเรือนจําชั่วคราวเขาไม้แก้วและทัณฑสถานเปิดห้วยโป่ง พร้อมทั้งเยี่ยมชมฐานการเรียนรู้กิจกรรมต่าง​ ๆ อาทิ โครงการ​ 1 ไร่​ 1 แสน​ และกิจกรรมอาชาบําบัด​ เป็นต้น
ทั้งนี้ โครงการ “เที่ยวสุขใจ ให้โอกาส ผู้ก้าวพลาดสู่สังคม” นอกจากจะมีประโยชน์ในการบริหารจัดการด้านสาธารณูปโภค ด้านพลังงานและสิ่งแวดล้อมให้เกิดความคุ้มค่าแล้ว ยังเป็นการช่วยกล่อมเกลาจิตใจและพัฒนาองค์ความรู้ของผู้ต้องขัง ให้สามารถนําไปใช้ประโยชน์ในการสร้างอาชีพ สร้างรายได้ภายหลังพ้นโทษและไม่หวนมากระทําความผิดซ้ํา ซึ่งถือเป็นหนึ่งในการแก้ไขและพัฒนาพฤตินิสัยของผู้ต้องขัง เพื่อคืนคนดีมีคุณค่าสู่สังคมได้อย่างแท้จริง
รัฐบาลไทย-ข่าวทำเนียบรัฐบาล-นายกรัฐมนตรีแนะไทยปรับโครงสร้างเศรษฐกิจใหม่ ลดพึ่งพาการส่งออกและการท่องเที่ยว ส่งเสริมการลงทุนภายในประเทศให้มากยิ่งขึ้น
วันอังคารที่ 8 กันยายน 2563
นายกรัฐมนตรีแนะไทยปรับโครงสร้างเศรษฐกิจใหม่ ลดพึ่งพาการส่งออกและการท่องเที่ยว ส่งเสริมการลงทุนภายในประเทศให้มากยิ่งขึ้น
นายกรัฐมนตรีแนะไทยปรับโครงสร้างเศรษฐกิจใหม่ ลดพึ่งพาการส่งออกและการท่องเที่ยว ส่งเสริมการลงทุนภายในประเทศให้มากยิ่งขึ้น
วันนี้ (8 กันยายน 2563) เวลา 13.00 น. ณ ตึกสันติไมตรี (หลังใน) หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยว่ารัฐบาลได้ทํางานเพื่อแก้ไขปัญหาเศรษฐกิจที่ได้รับผลกระทบจากสถานการณ์การแพร่ระบาดของเชื้อไวรัสโควิด-19 ซึ่งคณะรัฐมนตรีได้มีมติเห็นชอบแผนงานโครงการต่าง ๆ ตามพ.ร.ก. เงินกู้ฯ พร้อมปรับปรุงกฎหมายให้มีความทันสมัยมากยิ่งขึ้น โดยสัปดาห์ที่ผ่านมาได้พบปะภาคเอกชน 3 กลุ่มด้วยกัน ได้แก่ สมาคมอสังหาริมทรัพย์ไทย สมาคมอุตสาหกรรมก่อสร้างไทยฯ และกลุ่มธุรกิจค้าปลีก อีคอมเมิร์ซ โลจิสติกส์ เพื่อรับทราบข้อคิดเห็นและดูว่ารัฐบาลจะสนับสนุนส่วนไหนได้บ้าง เป็นการทํางานร่วมกัน โดยจุดมุ่งหมายสําคัญคือ ลดการเลิกจ้างงานพนักงานให้มากที่สุด โดยรัฐบาลจะจัดหางบประมาณเพิ่มเติมเพื่อดูแลลูกจ้าง พนักงาน ในห่วงโซ่ผู้ประกอบการรายใหญ่
ทั้งนี้ นายกรัฐมนตรียังเปิดเผยถึงเศรษฐกิจโดยรวมว่า มีการปรับตัวดีขึ้นตามลําดับจากการผ่อนคลายมาตรการต่าง ๆ กระทรวงพาณิชย์ได้รายงานดัชนีราคาผู้บริโภคทั่วไปในเดือนสิงหาคมลดลงร้อยละ 0.5 เมื่อเทียบกับปีก่อน และลดลงน้อยที่สุดในรอบ 6 เดือน รวมถึงราคาอาหารสดดีขึ้นตามลําดับ และอัตราแลกเปลี่ยนเงินบาทต่อดอลลาร์สหรัฐดีขึ้น อยู่ที่ 31.34 บาท ต่อ 1 ดอลลาร์สหรัฐ แม้พบผู้ติดเชื้อแต่ระบบของสาธารณสุข ก็สามารถติดตามกลุ่มเสี่ยงเพื่อเข้ารับการตรวจคัดกรอง ซึ่งยังไม่พบผู้ติดเชื้อเพิ่มขึ้น นอกจากนี้ ยังให้เพิ่มกําลังตามพื้นที่แนวชายแดนเพื่อป้องกันผู้ที่ลักลอบเข้าประเทศอย่างผิดกฎหมาย โดยนายกรัฐมนตรีเผยว่า เตรียมหารือกับคณะรัฐมนตรีเพื่อพิจารณาเพิ่มวันหยุดให้มากขึ้นเพื่อส่งเสริมการท่องเที่ยวภายในประเทศ ให้เกิดการหมุนเวียนของเศรษฐกิจให้สามารถขับเคลื่อนต่อไปได้ รวมทั้งการหารือร่วมกันระหว่างกระทรวงดิจิทัลเพื่อเศรษฐกิจและสังคม และกระทรวงพาณิชย์ เพื่อส่งเสริมแพลตฟอร์มอีคอมเมิร์ซของไทยที่มีอยู่ ให้มีการใช้งานได้กว้างขวางมากยิ่งขึ้น วันนี้รัฐบาลมุ่งเน้นปรับปรุงสร้างเศรษฐกิจใหม่ จากเดิมที่ต้องพึ่งพาการส่งออก การท่องเที่ยว แต่การแพร่ระบาดของเชื้อไวรัสโควิด-19 ทําให้รายได้ลดลง อาจต้องจัดทําโครงการขนาดใหญ่เพื่อส่งเสริมการลงทุนภายในประเทศให้มากยิ่งขึ้น เพิ่มเติมจากแผนงาน EEC ตามยุทธศาสตร์ชาติ 20 ปี เพื่อเชื่อมการขนส่งระหว่างฝั่งตะวันออกและตะวันตก ท่าเรือต่าง ๆ ระหว่างอ่าวไทยและอันดามัน ด้วยการศึกษา Land Bridge เพื่อสร้างรากฐานแก่เศรษฐกิจระยะยาว
ในช่วงท้าย นายกรัฐมนตรียืนยันประเทศไทยได้เข้าร่วมการพัฒนาวัคซีนร่วมกับต่างประเทศ โดยมีงบประมาณ 1,000 ล้านบาทจากกองทุนวัคซีนแห่งชาติ สําหรับสถานการณ์เศรษฐกิจในประเทศต่างๆ อาทิ ฝรั่งเศส ออสเตรเลีย ก็ได้รับผลกระทบจากการแพร่ระบาดของเชื้อไวรัสโควิด-19 ไม่ต่างจากประเทศไทย ซึ่งทุกประเทศมีมาตรการเพื่อกระตุ้นเศรษฐกิจ ส่งเสริมจ้างงาน เพื่อเพิ่มรายได้ให้กับประชาชนเช่นเดียวกัน
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน เยี่ยมชมกิจกรรมและรับฟังบรรยายสรุปการวางแผนบริหารจัดการน้ำในพื้นที่ EEC
วันจันทร์ที่ 24 สิงหาคม 2563
ก.แรงงาน เยี่ยมชมกิจกรรมและรับฟังบรรยายสรุปการวางแผนบริหารจัดการน้ําในพื้นที่ EEC
รัฐมนตรีว่าการกระทรวงแรงงาน และรัฐมนตรีช่วยว่าการกระทรวงแรงงาน พร้อมคณะ เยี่ยมชมกิจกรรมแบะรับฟังบรรยายสรุปการวางแผนบริหารจัดการน้ําในพื้นที่ EEC ณ อาคารมูลนิธิสถาบันพระมหาชนก จ.ระยอง
วันที่ 24 สิงหาคม 2563 เวลา 13.00 น. พลเอก ประวิตร วงษ์สุวรรณ รองนายกรัฐมนตรี พร้อมด้วย นายสุชาติ ชมกลิ่น รัฐมนตรีว่าการกระทรวงแรงงาน และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เยี่ยมชมกิจกรรม และรับฟังบรรยายสรุปการวางแผนบริหารจัดการน้ําในพื้นที่ EEC พร้อมความเชื่อมโยงและวางแผนรองรับความเสี่ยงปัญหาการขาดแคลนน้ํา ช่วงฤดูแล้งปี 63/64 โดยมี ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน นางจุรีพร สินธุไพร คณะทํางาน ร่วมเยี่ยมชมในครั้งนี้ด้วยณ ห้องประชุม อาคารมูลนิธิสถาบันพระมหาชนก
รัฐบาลไทย-ข่าวทำเนียบรัฐบาล-พม. จับมือภาคีเครือข่ายร่วมพัฒนาศักยภาพผู้ประกอบการสตรีชุมชนในยุควิถีชีวิตใหม่ (โควิด - 19)
วันพฤหัสบดีที่ 10 กันยายน 2563
พม. จับมือภาคีเครือข่ายร่วมพัฒนาศักยภาพผู้ประกอบการสตรีชุมชนในยุควิถีชีวิตใหม่ (โควิด - 19)
พม. จับมือภาคีเครือข่ายร่วมพัฒนาศักยภาพผู้ประกอบการสตรีชุมชนในยุควิถีชีวิตใหม่ (โควิด - 19)
วันนี้ (10 ก.ย. 63) เวลา 09.30 น.นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานเปิดโครงการอบรมเชิงปฏิบัติการเพื่อพัฒนาศักยภาพผู้ประกอบการสตรีชุมชนในยุควิถีชีวิตใหม่ (โควิด - 19) พร้อมบรรยายพิเศษ เรื่อง มองเศรษฐกิจไทยภายหลังโควิด 19: ผลกระทบต่อสตรีในหลากหลายมิติ โดยมีคุณหญิงณัฐิกา วัธนเวคิน อังอุบลกุล ประธานเครือข่ายผู้ประกอบการสตรีอาเซียนแห่งประเทศไทยกล่าวรายงาน พร้อมด้วยคณะผู้บริหารกระทรวง พม. ผู้แทนจากกลุ่มอาชีพสตรีหรือผู้ประกอบการสตรีขนาดเล็กในชุมชน รวมทั้งผู้ประกอบการสตรีและกลุ่มวิชาชีพสตรีต่างๆ รวมจํานวนทั้งสิ้น 150 คน เข้าร่วมงาน ณ ห้องประชุม MSC Hall โรงแรมรามาดา พลาซา กรุงเทพฯ แม่น้ํา ริเวอร์ไซด์ (Ramada Plaza Bangkok Menam Riverside) ถนนเจริญกรุง กทม.
นายปรเมธีกล่าวว่า โครงการอบรมเชิงปฏิบัติการเพื่อพัฒนาศักยภาพผู้ประกอบการสตรีชุมชนในยุควิถีชีวิตใหม่ (โควิด - 19) เป็นความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) และเครือข่ายผู้ประกอบการสตรีอาเซียน ประเทศไทย (AWEN Thailand) พร้อมด้วยภาคีเครือข่าย ทั้งสหพันธ์สมาคมสตรีนักธุรกิจและวิชาชีพแห่งประเทศไทย ในพระบรมราชินูปถัมภ์ ตลาดหลักทรัพย์แห่งประเทศไทย มหาวิทยาลัยหอการค้าไทย บรรษัทประกันสินเชื่ออุตสาหกรรมขนาดย่อม (บสย.) และธนาคารพัฒนาวิสาหกิจขนาดกลางและขนาดย่อมแห่งประเทศไทย รวมทั้งนักธุรกิจและผู้ประกอบธุรกิจชั้นนําของประเทศไทย เพื่อมุ่งให้ความรู้เสริมสร้างทักษะด้านการเงิน การตลาด การทําธุรกิจออนไลน์ วินัยการเงิน และแลกเปลี่ยนประสบการณ์กับนักธุรกิจ และสถานการณ์โลกด้านเศรษฐกิจต่างๆ สําหรับสร้างแนวคิด เสริมสร้างความรู้ ความเข้าใจ และหนทางในการปรับเปลี่ยนรูปแบบธุรกิจ หรือการประกอบอาชีพเพื่อการอยู่รอดในสถานการณ์โควิด-19
นายปรเมธีกล่าวเพิ่มเติมว่า โครงการอบรมครั้งนี้ นับเป็นการขับเคลื่อนงานด้านสตรีที่สอดคล้องกับแผนยุทธศาสตร์การพัฒนาผู้ประกอบการสตรีอาเซียนใน 3 ประเด็นหลัก คือ 1) การสร้างความยั่งยืนให้กับธุรกิจ (Sustainability) 2) การส่งเสริมธุรกิจเข้าสู่ตลาดดิจิทัล (Digitalization) และ 3) การส่งเสริมวินัยการเงิน (Financial Inclusion) ที่ผู้แทนเครือข่ายผู้ประกอบการสตรีอาเซียน 10 ประเทศของภูมิภาคอาเซียนได้ประชุมร่วมกัน เพื่อค้นหาแนวทางพัฒนาความก้าวหน้าของผู้ประกอบการสตรี และเพื่อเป็นอีกแนวทางหนึ่งในการผลักดันให้เกิดการเพิ่มโอกาสทางเศรษฐกิจและสังคมของสตรีไทย ยกระดับสุขภาวะ คุณภาพชีวิต และเสริมสร้างความมั่นคงในชีวิต รวมทั้งหารือร่วมกันในการพัฒนายุทธศาสตร์ในด้านต่างๆ เพื่อให้บรรลุวัตถุประสงค์ทั้งการสร้างแนวคิดและหนทางปรับเปลี่ยนโมเดลธุรกิจ เพื่อความอยู่รอดในภาวะวิกฤตการณ์ระบาดของไวรัสโควิด - 19 การให้ความช่วยเหลือ สนับสนุน ผู้ประกอบการขนาดเล็ก และวิสาหกิจชุมชนทั่วประเทศ และการสร้างเกราะป้องกันและแนะแนววิธีแก้ไขปัญหาที่อาจจะเกิดขึ้นในอนาคต
รัฐบาลไทย-ข่าวทำเนียบรัฐบาล-นายกรัฐมนตรีมอบบ้านใหม่ 60 หลังแรก แก่ชาวชุมชนบึงบางซื่อ ยกระดับคุณภาพชีวิต ตามโครงการสานพลังประชารัฐ
วันศุกร์ที่ 11 กันยายน 2563
นายกรัฐมนตรีมอบบ้านใหม่ 60 หลังแรก แก่ชาวชุมชนบึงบางซื่อ ยกระดับคุณภาพชีวิต ตามโครงการสานพลังประชารัฐ
นายกรัฐมนตรีมอบบ้านใหม่ 60 หลังแรก แก่ชาวชุมชนบึงบางซื่อ ยกระดับคุณภาพชีวิต ตามโครงการสานพลังประชารัฐ
วันนี้ (11กันยายน 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินทางไปพื้นที่พัฒนาบึงบางซื่อ เขตจตุจักร เพื่อเป็นประธานในพิธีมอบบ้านให้ชาวชุมชนบึงบางซื่อ ตามโครงการสานพลังประชารัฐ โดยมีพล.อ.อนุพงษ์ เผ่าจินดา รัฐมนตรีว่าการกระทรวงมหาดไทย นายรุ่งโรจน์ รังสิโยภาส กรรมการผู้จัดการใหญ่ เอสซีจี นายไมตรี อินทุสุต ประธานคณะกรรมการสถาบันพัฒนาองค์กรชุมชน (องค์การมหาชน) ผู้บริหารกรุงเทพมหานคร คณะผู้บริหารเอสซีจี ร่วมด้วย โดย นายกรัฐมนตรีได้ชมวีดิทัศน์ “พลิกฟื้นบึงบางซื่อ ต้นแบบชุมชนเข้มแข็ง” และมอบทะเบียนบ้านให้แก่ผู้แทนชุมชน จํานวน 1 ราย
โอกาสนี้ นายกรัฐมนตรีกล่าวว่า รัฐบาลให้ความสําคัญกับประชาชนทุกอาชีพ โดยเฉพาะผู้มีรายได้น้อยให้เข้าถึงโอกาสและความเท่าเทียมในการได้รับการช่วยเหลือจากรัฐบาล ซึ่งรวมถึงการวางพื้นฐานเรื่องที่อยู่อาศัยของประชาชนให้มีคุณภาพชีวิตที่ดี ทุกพื้นที่ทั้งในกรุงเทพมหานครและต่างจังหวัด ภายใต้แผนแม่บทการพัฒนาที่อยู่อาศัยระยะ 20 ปี (พ.ศ.2560 - 2579) รวมถึงการพัฒนาคลอง เช่น คลองลาดพร้าว คลองแสนแสบ อย่างไรก็ตาม ระยะเวลาดําเนินการจะขึ้นอยู่กับงบประมาณและการได้รับความร่วมมือ รวมถึงการใช้เทคโนโลยีสมัยใหม่ ทั้งระบบ 5G เพื่อดูแลทั้งเรื่องสุขภาพของประชาชน และการศึกษา เพื่อสร้างความเท่าเทียม สร้างความสุข ขอเพียงต่างคนต่างไม่สร้างภาระให้แก่กัน จะทําให้เราเดินหน้าต่อไปด้วยกันได้
โอกาสนี้ นายกรัฐมนตรียังน้อมนําแนวทางตามพระราชดําริในหลวงรัชกาลที่ 9 เกี่ยวกับการใช้พื้นที่น้อยให้เกิดประโยชน์ เพิ่มอาชีพเสริม สร้างรายได้ เลี้ยงปากท้องให้แก่ครอบครัว ขณะเดียวกันทุกคนก็ต้องเรียนรู้การบริหารการเงินการธนาคารเพื่อวันข้างหน้า พร้อมยกตัวอย่าง กองทุนการออมของหมู่บ้าน ยืนยันว่า การใช้อํานาจในการบริหารประเทศเพื่อให้ประชาชนได้รับประโยชน์มากที่สุด ไม่ต้องการเห็นความขัดแย้ง ทุกคนต้องสร้างสามัคคี เพื่อการอยู่ร่วมกันอย่างมีความสุข
จากนั้น นายกรัฐมนตรี เยี่ยมชมความคืบหน้าโครงการสานพลังประชารัฐ การพัฒนาพื้นที่บึงบางซื่อ พร้อมทักทายนางจําปี คุ้งไส้ระย้า อายุ 55 ปี หนึ่งในผู้ที่ได้รับมอบบ้านในวันนี้ว่า ขอให้อยู่ดูแลและรักษาบ้านให้ดี อยู่กับลูกหลานอย่างมีความสุข ต่อด้วย ชมแปลงผักต้นแบบของวิสาหกิจเกษตรอินทรีย์ พร้อมเปิดถนนพลาสติกรีไซเคิล ซึ่งเป็นต้นแบบการนําขยะพลาสติกมาใช้ให้เกิดประโยชน์สูงสุดตามแนวคิดเศรษฐกิจหมุนเวียนที่ถูกนํากลับมาใช้ซ้ํา เยี่ยมชมนิทรรศการชุมชนเข้มแข็งและชมระบบบําบัดน้ําที่เปลี่ยนน้ําเสียเป็นน้ําดี Zyclonic by SCG ซึ่งเป็นนวัตกรรมที่ดักจับขยะตามท่อระบายน้ําจนไหลลงสู่ลําคลองสาธารณะ เพื่อพัฒนาคุณภาพชีวิตของคนในชุมชนและสิ่งแวดล้อม สังคม อย่างแท้จริง
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"อนุทิน" ย้ำระบบสาธารณสุขไทยคุมโรคระบาดได้ดีหนุนไทยเที่ยวไทย จัดประชุม กระตุ้นเศรษฐกิจ
วันพุธที่ 2 กันยายน 2563
"อนุทิน" ย้ําระบบสาธารณสุขไทยคุมโรคระบาดได้ดีหนุนไทยเที่ยวไทย จัดประชุม กระตุ้นเศรษฐกิจ
รองนายกรัฐมนตรีและรัฐมนตรีว่าการกระทรวงสาธารณสุข ยืนยันไทยมีระบบสาธารณสุขที่ดี มีประสบการณ์ ทําให้คุมโควิด 19 ได้ดี ขอให้ประชาชนมั่นใจ ให้คนไทยช่วยคนไทยดําเนินการจัดประชุม สัมมนา จัดกิจกรรม หนุนไทยเที่ยวไทย ช่วยกระตุ้นเศรษฐกิจ
รองนายกรัฐมนตรีและรัฐมนตรีว่าการกระทรวงสาธารณสุข ยืนยันไทยมีระบบสาธารณสุขที่ดี มีประสบการณ์ ทําให้คุมโควิด 19 ได้ดี ขอให้ประชาชนมั่นใจ ให้คนไทยช่วยคนไทยดําเนินการจัดประชุม สัมมนา จัดกิจกรรม หนุนไทยเที่ยวไทย ช่วยกระตุ้นเศรษฐกิจ
วันนี้ (2 กันยายน 2563) ที่ รอยัล พารากอน ฮอลล์ ศูนย์การค้าพารากอน กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวในการเป็นประธาน "จัดงานทั่วไทย ภูมิใจช่วยชาติ" ว่า รัฐบาลสามารถควบคุมสถานการณ์การระบาดของโรคโควิด 19 ได้ดี เป็นที่ยอมรับของทั่วโลก เพื่อเป็นการกระตุ้นเศรษฐกิจ จึงมีนโยบายเร่งผลักดัน ส่งเสริมให้เกิดการประชุม การจัดนิทรรศการในประเทศ ซึ่งปัจจุบันนี้จะหวังพึ่งกําลังซื้อจากต่างชาติไม่ได้ ต้องให้คนไทยช่วยฟื้นฟูเศรษฐกิจของชาติ ไทยเที่ยวไทย ขอให้มั่นใจเรื่องสุขอนามัย และการควบคุมโรคของไทย ด้วยระบบการตรวจเฝ้าระวัง ระบบการกักกันโรค และการรักษาที่ดีเยี่ยม ซึ่งกระทรวงสาธารณสุขได้วางระบบเป็นขั้นตอนอย่างละเอียด ทําให้ขณะนี้ประเทศไทยไม่พบผู้ป่วยโควิด 19 ในประเทศ มาแล้วเป็นเวลา 100 วัน ขอให้ผู้ที่ต้องการจะท่องเที่ยว จัดกิจกรรม จัดสัมมนามีความมั่นใจ
"ดีใจทุกครั้งที่เห็นคนไทยเริ่มท่องเที่ยวในประเทศ ประเทศไทยมีวิว ทิวทัศน์ ภูเขา ทะเล สวยงาม อยากให้คนไทยมาเที่ยวไทย และขอให้มั่นใจ ในเรื่องของระบบสาธารณสุขไทยและการควบคุมการระบาดของโรคโควิด 19" นายอนุทินกล่าว
************************** 2 กันยายน 2563
รัฐบาลไทย-ข่าวทำเนียบรัฐบาล-สธ. ประชุมเครือข่ายนักสันติวิธีสาธารณสุขทั่วประเทศ ลดข้อแย้ง ร้องเรียนทางการแพทย์
วันพุธที่ 2 กันยายน 2563
สธ. ประชุมเครือข่ายนักสันติวิธีสาธารณสุขทั่วประเทศ ลดข้อแย้ง ร้องเรียนทางการแพทย์
กระทรวงสาธารณสุข สร้างเครือข่ายนักสันติวิธี แก้ไขปัญหาขัดแย้งในระบบบริการการแพทย์และสาธารณสุข จัดการข้อร้องเรียนโดยใช้หลักการไกล่เกลี่ยข้อพิพาท ลดปัญหาการฟ้องร้องตามนโยบาย 2P Safety
กระทรวงสาธารณสุข สร้างเครือข่ายนักสันติวิธี แก้ไขปัญหาขัดแย้งในระบบบริการการแพทย์และสาธารณสุข จัดการข้อร้องเรียนโดยใช้หลักการไกล่เกลี่ยข้อพิพาท ลดปัญหาการฟ้องร้องตามนโยบาย 2P Safety
บ่ายวันนี้ (2 กันยายน 2563) ที่โรงแรมเจ้าพระยาปาร์ค กรุงเทพฯ นายแพทย์ยงยศ ธรรมวุฒิ รองปลัดกระทรวงสาธารณสุข เปิดประชุมวิชาการเครือข่ายนักสันติวิธีสาธารณสุข กระทรวงสาธารณสุข ประจําปี 2563 “การเจรจาไกล่เกลี่ย : คําตอบของการจัดการความขัดแย้ง” เพื่อเป็นเวทีการแลกเปลี่ยนเรียนรู้ทางวิชาการ นําเสนอนวัตกรรมจากปฏิบัติงานการไกล่เกลี่ย สร้างเครือข่ายความร่วมมือทางด้านสันติวิธี บรูณาการร่วมกันระหว่างหน่วยงานทั้งภายในและภายนอกสังกัดกระทรวงสาธารณสุข โดยมีผู้รับผิดชอบงานรับเรื่องร้องเรียนและเจรจาไกล่เกลี่ยในโรงพยาบาลสังกัดกระทรวงสาธารณสุข กรุงเทพมหานคร กระทรวงกลาโหม สํานักงานตํารวจแห่งชาติ มหาวิทยาลัยทุกแห่ง คณะกรรมการไกล่เกลี่ยส่วนกลางและภูมิภาค ผู้รับผิดชอบงาน 2P Safety ประจําเขตสุขภาพ 13 เขต และผู้เกี่ยวข้องเข้าร่วมประชุมกว่า 300 คน
นพ.ยงยศกล่าวว่า ปัจจุบันการร้องทุกข์และฟ้องร้องทางการแพทย์จากเหตุการณ์ไม่พึงประสงค์ที่มีโอกาสเกิดขึ้นได้ และมีแนวโน้มความขัดแย้งเพิ่มขึ้น มีความหลากหลายของปัญหา สิ่งสําคัญที่พบและน่าเป็นห่วงคือปัญหาความสัมพันธ์ระหว่างผู้ป่วยและญาติกับบุคลากรทางการแพทย์ที่มีการฟ้องร้อง กระทรวงสาธารณสุข จึงมีนโยบายในการพัฒนาระบบคุณภาพความปลอดภัยของผู้ป่วย (Patient Safety) ตามหลักการของ 2P Safety ให้ครอบคลุมตั้งแต่การป้องกันการเกิดปัญหาจนถึงการจัดการเมื่อเกิดปัญหา และมอบหมายให้ศูนย์สันติวิธีสาธารณสุข จัดตั้งคณะกรรมการไกล่เกลี่ยของกระทรวงสาธารณสุขและเขตสุขภาพ เพื่อแก้ไขปัญหาข้อขัดแย้งเมื่อมีเหตุการณ์ไม่พึงประสงค์โดยใช้หลักการเจรจาไกล่เกลี่ย สื่อสารทําความเข้าใจระหว่างคนไข้และญาติกับบุคลากรทางการแพทย์ไม่ให้เกิดเหตุการณ์รุนแรงและสามารถยุติได้โดยเร็ว นอกจากนี้ ได้มอบประกาศนียบัตรให้กับผู้ผ่านการอบรมหลักสูตรการพัฒนาศักยภาพสู่นักสันติวิธีสาธารณสุข เมื่อวันที่ 21-26 เมษายน 2562 จํานวน 48 คน
ทั้งนี้ กลุ่มระงับข้อพิพาททางการแพทย์ กองกฎหมาย สํานักงานปลัดกระทรวงสาธารณสุข รวบรวมข้อมูลสถิติการฟ้องร้อง ตั้งแต่ปี พ.ศ. 2539-2563 (ณ วันที่ 30 เมษายน 2563) มีคดีแพ่ง 352 คดี คดีอาญา 44 คดี คดีปกครอง 4 คดี มีคดีแพ่งและคดีผู้บริโภคอยู่ในศาลรวม 50 คดี (เป็นทุนทรัพย์คดีทั้งหมดประมาณ 3,357 ล้านบาท) อยู่ในศาลขั้นต้น 22 คดี ศาลอุทธรณ์ 22 คดี ศาลฎีกา 6 คดี สําหรับคดีผู้บริโภค ตั้งแต่ 23 สิงหาคม 2551 ถึงวันที่ 30 เมษายน 2563 รวม 219 คดี ไกล่เกลี่ยได้แล้ว 136 คดี
*************************** 2 กันยายน 2563
รัฐบาลไทย-ข่าวทำเนียบรัฐบาล-ถุงผ้าพระราชทาน
วันอังคารที่ 15 กันยายน 2563
ถุงผ้าพระราชทาน
#กลาโหมเทิดราชา
#รักษ์ราษฎร์
#ชาติมั่นคง
รัฐบาลไทย-ข่าวทำเนียบรัฐบาล-​“อนุชา” กระตุ้นทุกภาคส่วนร่วมกันปลุกจิตสำนึกต่อต้านทุจริตและคอร์รัปชัน ชื่นชมราชบัณฑิตยสภาอุดมไปด้วยปราชญ์ เปรียบเสมือนมันสมองของชาติ
วันศุกร์ที่ 11 กันยายน 2563
​“อนุชา” กระตุ้นทุกภาคส่วนร่วมกันปลุกจิตสํานึกต่อต้านทุจริตและคอร์รัปชัน ชื่นชมราชบัณฑิตยสภาอุดมไปด้วยปราชญ์ เปรียบเสมือนมันสมองของชาติ
​“อนุชา” กระตุ้นทุกภาคส่วนร่วมกันปลุกจิตสํานึกต่อต้านทุจริตและคอร์รัปชัน ชื่นชมราชบัณฑิตยสภาอุดมไปด้วยปราชญ์ เปรียบเสมือนมันสมองของชาติ
วันนี้ (11 กันยายน 2563) เวลา 09.00 น. ณ ห้องแซฟไฟร์ อาคารอิมแพ็ค ฟอรั่ม เมืองทองธานี นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิดการประชุมวิชาการเนื่องในวันสหวิทยาการ ครั้งที่ 10 เรื่อง ธรรมาภิบาลกับการป้องกันการทุจริตในสังคมไทย จัดโดยสํานักงานราชบัณฑิตยสภา เพื่อเป็นเวทีที่ช่วยกระตุ้นให้ทุกภาคส่วนตระหนักถึงการแก้ไขปัญหาการทุจริตคอร์รัปชัน โดยการนําหลักธรรมาภิบาลมาใช้ในการแก้ไขปัญหา ควบคู่กับหลักการค้นคว้าวิจัย ให้ได้นวัตกรรมที่สามารถนําไปใช้ได้อย่างมีประสิทธิภาพในบริบทสังคมไทยปัจจุบัน
รัฐมนตรีประจําสํานักนายกรัฐมนตรีเผย การประชุมครั้งนี้เป็นการประชุมที่ทรงคุณค่าอย่างยิ่ง ซึ่งทุกภาคส่วน จะได้ระดมความรู้ ความสามารถนํามาร่วมกันแก้ไขปัญหาของประเทศชาติ โดยเฉพาะอย่างยิ่งปัญหาการทุจริตคอร์รัปชันที่เป็นปัญหาระดับต้น ๆ ของประเทศ การแก้ไขปัญหาทุจริตคอร์รัปชันนั้นไม่ใช่เรื่องง่าย ต้องอาศัยความร่วมมือจากทุกภาคส่วน ทั้งจากภายในและภายนอกหน่วยงานของรัฐ ที่สําคัญต้องทํางานเชิงรุกผ่านการบูรณาการจากทุกภาคส่วน โดยต้องมองปัญหาและแนวทางแก้ไขไปข้างหน้า นอกจากการปราบปรามแล้ว ต้องวางมาตรการสร้างความเข้าใจคู่ขนานกันไปด้วย
ในส่วนของราชบัณฑิตยสภานั้น รัฐมนตรีประจําสํานักนายกรัฐมนตรีกล่าวว่า ประกอบด้วยปราชญ์ผู้มีความรู้ ที่หลากหลายสาขาวิชา เป็นผู้ทรงคุณวุฒิทางวิชาการ ซึ่งการเสนอแนะองค์ความรู้จากการประชุมจะเป็นประโยชน์ต่อคณะรัฐมนตรี และรัฐบาลในการกําหนดนโยบายหรือมาตรการต่าง ๆ เพื่อขับเคลื่อนประเทศต่อไป
สําหรับการประชุมวิชาการในวันนี้ ในภาคเช้า นายชวน หลีกภัย ประธานรัฐสภา ได้แสดงปาฐกถาพิเศษ เรื่อง "ธรรมาภิบาลกับการป้องกันและปรับรามการทุจริตในสังคมไทย" และมีการเสวนาทางวิชาการ เรื่อง "การป้องกันและปรับรามการทุจริตรในประเทศไทย" โดยวิทยากร ประกอบด้วย พลเอก จรัญ กุลละวณิชย์ ศาสตราจารย์พิเศษวิชา มหาคุณ รองศาสตราจารย์ ดร.จุรี วิจิตรวาทการ รองศาสตราจารย์ ดร.นิพนธ์ พัวพงศกร และนายธปไตร แสละวงศ์ โดยมีศาสตราจารย์ ดร.วรเดช จันทรศร เป็นผู้ดําเนินการอภิปราย ส่วนภาคบ่าย เป็นการเสวนาทางวิชาการ เรื่อง "ข้อเสนอในการขจัดคอรัปชันในสังคมไทย" โดยวิทยากรประกอบด้วย ศาสตราจารย์ ดร.วรเดช จันทรศร ราชบัณฑิต ศาสตราจารย์ ดร.ผาสุก พงษ์ไพจิตร ราชบัณฑิต และนายวรวิทย์ สุขบุญ โดยมี พลเอก ดร.กิตติศักดิ์ รัฐประเสริฐ เป็นผู้ดําเนินการอภิปราย
-----------------------------------
รัฐบาลไทย-ข่าวทำเนียบรัฐบาล-ไทย – ญี่ปุ่นยืนยันร่วมขับเคลื่อนเศรษฐกิจ และรักษาฐานห่วงโซ่อุปทานการผลิต
วันพุธที่ 16 กันยายน 2563
ไทย – ญี่ปุ่นยืนยันร่วมขับเคลื่อนเศรษฐกิจ และรักษาฐานห่วงโซ่อุปทานการผลิต
ไทย – ญี่ปุ่นยืนยันร่วมขับเคลื่อนเศรษฐกิจ และรักษาฐานห่วงโซ่อุปทานการผลิต
วันนี้ (วันพุธที่ 16 กันยายน 2563) เวลา 13.00 น. ณ ห้องรับรอง ชั้น 3 อาคารรัฐสภา นายนาชิดะ คาซูยะ (H.E. Mr. NASHIDA Kazuya) เอกอัครราชทูตญี่ปุ่นประจําประเทศไทย เข้าเยี่ยมคารวะ นายอนุชา นาคาศัย รัฐมนตรีประจําสํานักนายกรัฐมนตรี สรุปสาระสําคัญดังนี้
รัฐมนตรีประจําสําํานักนายกรัฐมนตรีกล่าวยินดีที่ได้พบเอกอัครราชทูตฯ ไทยและญี่ปุ่นมีความสัมพันธ์ที่แน่นแฟ้นกันในทุกระดับ ไทยพร้อมร่วมมือและสนับสนุนการปฎิบัติหน้าที่ของเอกอัครราชทูต เพื่อส่งเสริมความสัมพันธ์อย่างรอบด้านและแน่นแฟ้นยิ่งขึ้นต่อไป
รัฐมนตรีประจําสํานักนายกรัฐมนตรียังได้กล่าวแสดงความยินดีไปยังนายกรัฐมนตรีคนใหม่นายสึกะ โยชิฮิเดะ เชื่อมั่นว่า ภายใต้การบริหารของนายกรัฐมนตรีสึกะ จะนําพาให้ญี่ปุ่นมีความแข็งแกร่งในทุกด้าน และหวังว่าญี่ปุ่นจะสานต่อนโยบาย และส่งเสริมความสัมพันธ์ระหว่างกันให้ก้าวหน้ายิ่งขึ้นในทุกมิติ โอกาสนี้ยังได้กล่าวขอบคุณรัฐบาลญี่ปุ่นสําหรับความช่วยเหลือและความร่วมมือต่อสถานการณ์การแพร่ระบาดของโรคโควิด-19 เช่น หน้ากาก N-95 รวมถึงการให้ความช่วยเหลือ และดูแลคนไทยในญี่ปุ่น ตลอดจนการอํานวยความสะดวกแก่คนไทยที่เดินทางกลับประเทศเป็นอย่างดี
ด้านเอกอัครราชทูตญี่ปุ่นฯ กล่าวขอบคุณที่ให้เข้าพบในวันนี้ รู้สึกยินดีที่ได้มาประจําการที่ประเทศไทย พร้อมยืนยันว่าจะดําเนินบทบาทอย่างแข็งขัน เพื่อกระชับสานต่อความสัมพันธ์ที่ดีระหว่างกัน และสร้างสรรค์ในการส่งเสริมความสัมพันธ์ระหว่างไทยกับญี่ปุ่นอย่างรอบด้าน
ทั้งสองฝ่ายเห็นยังได้ร่วมกันหารือถึงมาตรการผ่อนปรนการเข้าเมืองระหว่างกัน เพื่อขับเคลื่อนเศรษฐกิจ และรักษาฐานห่วงโซ่อุปทานการผลิต ซึ่งไทยและญี่ปุ่นได้เห็นชอบในข้อเสนอมาตรการการจัดทําความร่วมมือช่องทางพิเศษ (Fast Track Procedure) ของแต่ละฝ่าย ขณะนี้ไทยอยู่ระหว่างการหารือกับหน่วยงานไทยที่เกี่ยวข้องเพื่อหาข้อสรุปในประเด็นต่าง ๆ รวมถึงข้อห่วงกังวลของฝ่ายญี่ปุ่น ทั้งนี้ ไทยขอบคุณที่ญี่ปุ่นเชื่อมั่นในศักยภาพทางเศรษฐกิจของไทยมาอย่างต่อเนื่องหลายทศวรรษ โดยเป็นประเทศผู้ลงทุนและเป็นคู่ค้าอันดับต้นๆ ของไทย ซึ่งรัฐมนตรีประจําสํานักนายกรัฐมนตรีกล่าวยืนยันว่า แม้ว่าเศรษฐกิจไทยจะได้รับผลกระทบจากการแพร่ระบาดของโควิด-19แต่รัฐบาลไทยยังคงยืนยันมุ่งมั่นส่งเสริมความร่วมมือ โดยเฉพาะในด้านเศรษฐกิจกับญี่ปุ่น